open-index/open-wikipedia-markdown huggingface dataset:
Τομ Γουίλκινσον

Ο **Τομ Γουίλκινσον** (αγγλικά: *Tom Wilkinson*,  Λιντς, 5 Φεβρουαρίου 1948 - Λονδίνο, 30 Δεκεμβρίου 2023) ήταν Άγγλος ηθοποιός.

## Βιογραφικά στοιχεία
Γεννήθηκε στο Λιντς στις 5 Φεβρουαρίου 1948 από αγρότες γονείς. Σε ηλικία 11 ετών μετακόμισε με την οικογένεια του στον Καναδά, για πέντε χρόνια, και στη συνέχεια μετακόμισαν στη Κορνουάλη. Σπούδασε Αγγλική και Αμερικανική Φιλολογία στο Πανεπιστήμιο του Κεντ και υποκριτική και σκηνοθεσία στη Βασιλική Ακαδημία Δραματικής Τέχνης (RADA).

## Καριέρα
Ο Γουίλκινσον έκανε το ντεμπούτο του το 1976 στο βρετανικό θέατρο και τη τηλεόραση, με μικρούς ρόλους. Το 1986, πήρε τον πρώτο του μεγάλο ρόλο στην οθόνη στη μίνι σειρά First Among Equals, βασισμένη στο μυθιστόρημα του Τζέφρι Άρτσερ με τις μεγαλύτερες πωλήσεις.

Ο Γουίλκινσον απέσπασε μεγάλη αναγνώριση από τους κριτικούς για το εγχώριο δράμα του Τοντ Φιλντ του 2001, *[[Μυστικά της κρεβατοκάμαρας]]*, στο οποίο έπαιξε έναν πενθημένο πατέρα.

Ο ηθοποιός κέρδισε τη δεύτερη υποψηφιότητά του για Όσκαρ για τον δεύτερο ρόλο του στο νομικό θρίλερ του Τόνι Γκιλρόϊ του 2007, *Μάικλ Κλέιτον*.

## Βραβεία
To 1997 κέρδισε Βραβείο BAFTA Β΄ Ανδρικού Ρόλου για την ερμηνεία του στην ταινία *[[Άντρες με τα όλα τους]]* (1997). Το 2009 κέρδισε Χρυσή Σφαίρα και Primetime Emmy Award B' Ανδρικού Rόλου για Μίνι Σειρά ή Ταινία για τον ρόλο του ως Βενιαμίν Φρανκλίνος στο *John Adams*.

## Προσωπική ζωή και θάνατος
Το 1988, παντρεύτηκε την συμπρωταγωνίστρια του στη μίνι σειρά First Among Equals, Νταϊάνα Χάρντκαστλ, με την οποία απέκτησαν δυο κόρες.

Απεβίωσε από καρδιακή ανακοπή στο σπίτι του στο Βόρειο Λονδίνο στις 30 Δεκεμβρίου 2023, σε ηλικία 75 ετών.

## Φιλμογραφία

## Παραπομπές


Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με BAFTA
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Απόφοιτοι της Βασιλικής Ακαδημίας Δραματικής Τέχνης
Φατμά Χασεκί Σουλτάν

Η **Φατμά Χασεκί Σουλτάν** ή **Φατμά Σουλτάν** (Τούρκικα:**Fatma Haseki Sultan** ) ήταν σύζυγος του Ηγεμόνα Μπεγιαζίτ και μητέρα του Ηγεμόνα Ορχάν, του Ηγεμόνα Οσμάν, του Ηγεμόνα Αμπντουλάχ, της Μιχρουμάχ Σουλτάν και της Αϊσέ Σουλτάν. Ο συζυγός της, Ηγεμόνας Μπεγιαζίτ ήταν γιος του Σουλτάνου Σουλεϊμάν Α' και της Χιουρέμ Σουλτάν.

Γεννήθηκε το 1530. Ήταν παντρεμένη με τον Ηγεμόνα Μπεγιαζίτ και πίστεύετε ότι ήταν η πρώτη γυναίκα του. Η ζωή της μετά το θάνατο του Ηγεμόνα Μπεγιαζίτ είναι άγνωστη. Οι γιοί της εκτελέστηκαν μετά τον θάνατο του πατέρα τους. Πέθανε το 1585 στην Κωνσταντινούπολη.

## Παιδιά
* Ηγεμόνας Ορχάν** **(Γεν.1543, Κιουτάχεια-Θαν.25 Σεπτεμβρίου 1561, Καζβίν),εκτελέστηκε μετά τον θάνατο του πατέρα του
* Ηγεμόνας Οσμάν** **(Γεν.1545, Κιουτάχεια-Θαν.25 Σεπτεμβρίου 1561, Καζβίν),εκτελέστηκε μετά τον θάνατο του πατέρα του
* Ηγεμόνας Αμπντουλάχ (Γεν.1548, Κιουτάχεια-Θαν.25 Σεπτεμβρίου 1561, Καζβίν),εκτελέστηκε μετά τον θάνατο του πατέρα του
* Μιχρουμάχ Σουλτάν** **(Γεν.1547,Κιουτάχεια-Θαν.1593, Κωνσταντινούπολη),παντρεύτηκε τον Νταμάτ Μουζαφέρ Πασά
* Αϊσέ Σουλτάν** **(Γεν.1553, Κιουτάχεια-Θαν.1572, Τοκάτ),παντρεύτηκε τον Νταμάτ Χότζα Αλί Πασά Ερετνάογλου
Κατηγορία:Οθωμανοί
Πέτρος Ζαρκάδης

Ο **Πέτρος Ζαρκάδης** (Ζάκυνθος, 28 Οκτωβρίου 1940 - 20 Αυγούστου 2021) ήταν Έλληνας ηθοποιός και συνδικαλιστής.

Σπούδασε στη Δραματική Σχολή του Λυκούργου Σταυράκου και εν συνεχεία έγινε μέλος του Σωματείου Ελλήνων Ηθοποιών (Σ.Ε.Η.) αναπτύσσοντας σημαντική συνδικαλιστική δράση.

Ερμήνευσε δεκάδες ρόλους στον κινηματογράφο και στην τηλεόραση ενώ μετείχε και σε θεατρικές παραστάσεις που προβλήθηκαν από τη μικρή οθόνη.

Το διάστημα 1986-1990 εργάσθηκε στο Κέντρο Ελληνικού πολιτισμού της Νέας Υόρκης.

Απεβίωσε σε  ηλικία 80 ετών στις 20 Αυγούστου 2021.

## Ενδεικτική φιλμογραφία

## Βιντεοταινίες

## Τηλεοπτικό θέατρο

## Τηλεοπτικές σειρές

## Παραπομπές


## Πηγές
* 

* www.livemovies.gr 
* www.90lepta.com 
* Έλληνες - Ελληνίδες ηθοποιοί

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες συνδικαλιστές
Ρίντλεϊ Σκοτ

Ο σ**ερ Ρίντλεϊ Σκοτ** (αγγλικά: **Sir Ridley Scott**, γέννηση: 30 Νοεμβρίου 1937 - ) είναι Άγγλος σκηνοθέτης και παραγωγός. Μετά την επιτυχία της ταινίας *[[Άλιεν]]* (1979), οι πιο γνωστές του ταινίες είναι η νεο-νουάρ ταινία επιστημονικής φαντασίας *[[Blade Runner]]* (1982), το εγκληματικό δράμα *[[Θέλμα & Λουίζ]]* (1991), το ιστορικό δράμα βραβευμένο με Όσκαρ Καλύτερης Ταινίας *[[Μονομάχος (ταινία 2000)|Μονομάχος]]* (2000), η πολεμική ταινία *[[Μαύρο Γεράκι: Η κατάρριψη]]* (2001), το εγκληματικό θρίλερ *[[Χάνιμπαλ (ταινία, 2001)|Χάνιμπαλ]]* (2001), η βιογραφική ταινία το δράμα *[[Επαγγελματίες απατεώνες]]* (2003), η δραματική ταινία δράσης *[[Το Βασίλειο των Ουρανών]]* (2005), η βιογραφική ταινία *[[American Gangster]]* (2007), η ταινία επιστημονικής φαντασίας *[[Προμηθέας (ταινία)|Προμηθέας]]* (2012), το δραματικό θρίλερ *[[Ο συνήγορος]]* (2013) και η ταινία επιστημονικής φαντασίας *[[Η διάσωση (ταινία)|Η διάσωση]]* (2015).

Ο Σκοτ είναι γνωστός για το ατμοσφαιρικό, πολύ συγκεντρωμένο οπτικό του ύφος, το οποίο έχει επηρεάσει πολλούς σκηνοθέτες. Έχει λάβει τρεις υποψηφιότητες για Όσκαρ Σκηνοθεσίας (*Θέλμα & Λουίζ*, *Μονομάχος* και *Μαύρο Γεράκι: Η κατάρριψη*), δύο για Χρυσή Σφαίρα και δύο για BAFTA. Το 2003, ο Σκοτ χρίστηκε ιππότης από τη Ελισάβετ Β΄ στο Μπάκιγχαμ για τη συνεισφορά του στη βρετανική κινηματογραφική βιομηχανία. Είναι ο μεγαλύτερος αδερφός του Τόνι Σκοτ που πέθανε το 2012.

## Παραπομπές


## Εξωτερικοί σύνδεσμοι

* 

Κατηγορία:Άγγλοι σκηνοθέτες κινηματογράφου
Pablo Zibes

Ο **Pablo Zibes** (γέννημένος το 1971, Μπουένος Άιρες) είναι Αργεντινός ηθοποιός και μίμος.

## Καριέρα
Μετά την εκπαίδευσή του ως ηθοποιός, μεταξύ άλλων, στη Σχολή Δημοτικού Δραματικού Τέχνης (Escuela Municipal de Arte Dramático – EMAD) στο Μπουένος Άιρες, ο Zibes αφοσιώθηκε στην παντομίμα. Παρακολούθησε πολλά μαθήματα στην Αργεντινή και την Ευρώπη, μεταξύ αυτών στη φημισμένη σχολή Scuola Teatro Dimitri στην Ελβετία.

Κατά τη διάρκεια ενός ταξιδιού στην Ευρώπη και την Ασία, απέκτησε πολύτιμη εμπειρία ως μίμος και καλλιτέχνης του δρόμου, αναπτύσσοντας μοναδικές δεξιότητες στον αυτοσχεδιασμό και την αλληλεπίδραση με το κοινό.

Το έργο του επικεντρώνεται στα Walkacts, μια μορφή θεατρικής performance όπου ο καλλιτέχνης κινείται ανάμεσα στους θεατές. Έχει εμφανιστεί σε φεστιβάλ, εκθέσεις, τηλεοπτικές παραγωγές και άλλες εκδηλώσεις.

Ο Zibes ζει και εργάζεται σήμερα στη Στουτγκάρδη.

## Βραβεία

* 1999: Κόμπλεντς
* 2000: Μπόχουμ
* 2003: Ιταλία

## Εξωτερικοί σύνδεσμοι
* Επίσημη ιστοσελίδα

## Παραπομπές


Pablo Zibes
Φουλανέ Χατούν

Η **Φουλανέ Χατούν** (Οθ. Τούρκικα:فولان هاتون) (Τούρκικα: *Fülane Hatun*, 1496 - 1550) ήταν η πρώτη σύζυγος του σουλτάνου Σουλεϊμάν Α΄ του Μεγαλοπρεπή της Οθωμανικής Αυτοκρατορίας, μητέρα του Ηγεμόνα Μαχμούτ και της Φατμά Σουλτάν.

Ο πλήρης τίτλος ήταν: ***Devletlu İsmetlu Fülane Hatun Aliyyetü'ş-Şân Hazretleri***

## Βιογραφία
Το πραγματικό της όνομα είναι άγνωστο. Το "Φουλάνι" χρησιμοποιείται ως κοπλιμέντο για τις γυναίκες. Γεννήθηκε το 1496. Ήταν Ελληνίδα, δηλαδή Ρωμιά, από τη Σμύρνη. Ήταν η πρώτη παλλακίδα του Σουλεϊμάν. Μπήκε στο χαρέμι γύρω στο 1510. Ο Σουλεϊμάν ήταν ακόμα Ηγεμόνας και διοικητής στο σαντζάκι της Μανίσας (γνωστό τότε ως Σαρουχάν) όταν γέννησε τον γιο της Ηγεμόνα Μαχμούτ το 1512 και την κόρη της Φατμά Σουλτάν το 1516.

Ωστόσο, λόγω του νεαρού της ηλικίας του ο Σουλεϊμάν δεν ενδιαφέρονταν για τον Μαχμούτ και την Φουλανέ και η Μαχιντεβράν Σουλτάν με την ομορφιά και την ευφυΐα της έγινε η αγαπημένη παλλακίδα του Σουλεϊμάν και γέννησε τον Ηγεμόνα Μουσταφά, με αποτέλεσμα η Φουλανέ Χατούν να μην απολαμβάνει καθόλου υπόληψη.

Το 1521 στην ηλικία των εννέα ετών, ο Μαχμούτ πέθανε εξαιτίας της ευλογιάς και η Φουλανέ στάλθηκε στο παλιό παλάτι. Ακολούθησε ο θάνατος του γιου της Γκιουλφέμ Χατούν, Ηγεμόνα Μουράτ την ίδια χρονιά.Την ίδια χρονιά γεννήθηκε ο πρώτος γιος της, Χουρέμ Σουλτάν, ο Ηγεμόνας Μεχμέτ.

Η κόρη της,Φατμά Σουλτάν πέθανε το 1561. Η Φουλανέ Χατούν πέθανε το 1550 στην Αδριανούπολη, στο παλιό παλάτι.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Κατηγορία:Οθωμανοί ελληνικής καταγωγής
Triumph Rocket III

thumb|Triumph Rocket III

Η **Triumph Rocket III** είναι μία μοτοσικλέτα που παράγεται από τη βρετανική βιομηχανία Triumph Motorcycles από το 2004 έως σήμερα. Ανήκει στην κατηγορία των μοτοσικλετών "cruiser". Είναι η μοτοσικλέτα με τον μεγαλύτερο κυβισμό κινητήρα..

## Αναφορές


Κατηγορία:Μοντέλα Triumph
Υποβολέας

thumb|Υποβολέας του 18ου αιώνα σε ώρα εργασίας (κάτω δεξιά).
Ο **υποβολέας** είναι ο συντελεστής μιας θεατρικής παράστασης ο οποίος, κατά τη διάρκεια μιας πρόβας ή και της ίδιας της παράστασης, υπενθυμίζει σε ηθοποιό τα λόγια του ρόλου του στο έργο αν αυτός ή αυτή τα ξεχάσει. Επίσης, μπορεί να του θυμίσει να μετακινηθεί επάνω στη σκηνή, στη θέση που έπρεπε να βρίσκεται σύμφωνα με την εκάστοτε σκηνοθεσία του έργου που παίζεται. Στην όπερα, ο υποβολέας εκφέρει τις πρώτες λέξεις κάθε φράσεως (σιωπηλά ή με πολύ χαμηλή φωνή) «προληπτικά», λίγα δευτερόλεπτα πριν έρθει η σειρά του τραγουδιστή να τις τραγουδήσει.

Η θέση του υποβολέα είναι είτε στο *υποβολείο*, έναν μικρό ειδικό χώρο κάτω από το εμπρόσθιο μέρος της σκηνής του θεάτρου, μεταξύ κοινού και ηθοποιών, με άνοιγμα μόνο προς την πλευρά των ηθοποιών, έτσι ώστε ο υποβολέας να είναι αθέατος από το κοινό. Εναλλακτικά μπορεί να βρίσκεται στην άκρη της σκηνής, στη λεγόμενη «γωνία του υποβολέα» ή «πλευρά του υποβολέα». Στην αγγλοσαξονική θεατρική παράδοση αυτή η πλευρά είναι η δεξιά όπως βλέπουν οι θεατές. Η σύγχρονη τεχνολογία έχει διευκολύνει το έργο του υποβολέα, με τη χρήση μικρών οθονών που δείχνουν στους ηθοποιούς ή τραγουδιστές τα λόγια, καθώς και κλιματισμού για το κουβούκλιο. Η παραδοσιακή δυσκολία του έργου αυτού φαίνεται από την ιστορία που αφηγείται ο Αμερικανός υποβολέας Φίλιπ Άιζενμπεργκ (*Philip Eisenberg*) σχετικά με μία παράσταση όπου η Μαρία Κάλλας ήθελε δυνατότερη φωνή από τον υποβολέα. Η Κάλλας προσποιήθηκε μία υπόκλιση ακριβώς μπροστά στο υποβολείο και, χωρίς να το προσέξει το ακροατήριο, είπε στον υποβολέα στα ιταλικά (τη γλώσσα της όπερας): *più forte!*, δηλαδή «πιο δυνατά».

Σήμερα πλέον, στο επαγγελματικό θέατρο πρόζας δεν χρησιμοποιείται υποβολέας κατά τη διάρκεια των παραστάσεων. Αν προκύψει απόλυτη ανάγκη, το έργο του υποβολέα μπορεί να γίνει, πολύ διακριτικά, από κάποιον άλλο ηθοποιό που βρίσκεται πάνω στη σκηνή.

## Παραπομπές


Κατηγορία:Πρόσωπα του θεάτρου
Ναχαγιέ Σαμπάτσκα

Το **Ναχαγιέ Σαμπάτσκα ή Σάμπατς** (*[[σερβικά]] : Шабачка нахија*) ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας που δημιουργήθηκε με την εφαρμογή της διοικητικής διαίρεσης του 1819 και διατηρήθηκε έως το 1833 όπου καταργήθηκε. Έδρα του ήταν η πόλη Σάμπατς που κτίστηκε ως φρούριο από τους Οθωμανούς με το όνομα "Ζάσλον".

Η περιοχή μέχρι το 1459 ανήκε στο Δεσποτάτο της Σερβίας όταν κατακτήθηκε από τους Οθωμανούς και οργανώθηκε διοικητικά, διοικητικά ανήκε στο Σαντζάκι του Ζβόρνικ και εκκλησιαστικά στην επισκοπή Σάμπατς. Παρέμεινε διοικητική διαίρεση όταν το Πριγκιπάτο της Σερβίας αυτονομήθηκε το 1818 έως το 1834, αναφέρεται ότι είχε 3 Κνεζίνες και 189 χωριά ή οικισμούς. Διοικητής του ναχαγιέ το 1809 αναφέρεται ο Μίλισαβ Ίλιτς, επίσης από το 1816 έως το 1831 ήταν ο Γεβρέμ Ομπρένοβιτς.

## Παραπομπές


Κατηγορία:Διοικητική διαίρεση του Πριγκιπάτου της Σερβίας
Σαμπατσκα
Κατηγορία:Οθωμανική διοικητική διαίρεση της Σερβίας
Ρέιμοντ Μάσεϊ

[μικρογραφία|260x260εσ|Ο Μάσεϊ (αριστερά) με τους [Έντουαρντ Ρόμπινσον (κέντρο) και Έντμουντ Μπρίον (δεξιά) στην ταινία *Η γυναίκα της βιτρίνας* (1944)]]
Ο **Ρέιμοντ Μάσεϊ** (αγγλ.: *Raymond Hart Massey*, 30 Αυγούστου 1896, - 29 Ιουλίου 1983) ήταν Καναδός ηθοποιός.

## Βιογραφία
Γεννήθηκε στο Τορόντο του Οντάριο, στον Καναδά. Παιδί αγροτικής οικογένειας, αλλά και λάτρης της λογοτεχνίας από μικρός, όσο και αθλητικός τύπος, ο Μάσεϊ αποφοίτησε, από το Πανεπιστήμιο του Τορόντο και το Κολλέγιο "*Balliol*" της Οξφόρδης, ενώ υπηρέτησε ως μέλος του καναδικού εκστρατευτικού σώματος στον Α' Παγκόσμιο Πόλεμο στη Γαλλία, όπου και τραυματίσθηκε. Μάλιστα κατά τη διάρκεια του πολέμου (1918) πραγματοποίησε μια πρώτη, ανεπίσημη εμφάνιση ως ηθοποιός, στη Σιβηρία.

Πρωτοεμφανίσθηκε επίσημα σαν καλλιτέχνης στη σκηνή του *Everyman Theatre* στο Λονδίνο (1922), γεγονός που σηματοδότησε την έναρξη μιας τεράστιας, χρονικά και ποιοτικά καριέρας. Μετά την επιστροφή του στον Καναδά δεν θέλησε να ασχοληθεί με τις οικογενειακές αγροτικές επιχειρήσεις και στράφηκε οριστικά προς την τέχνη. Αργότερα, απέκτησε την αμερικανική υπηκοότητα κατά τη διάρκεια του πρώτου του γάμου (συνολικά νυμφεύθηκε τρεις φορές, αποκτώντας ισάριθμα παιδιά). Ωστόσο η μητέρα και η γιαγιά του ήταν Αμερικανίδες.

Για τη μεγάλη του προσφορά στον ομιλούντα κινηματογράφο (με εμβληματικές ερμηνείες σε δεκάδες ταινίες) αλλά και την τηλεόραση (όπου συμμετείχε σε ιδιαίτερα επιτυχημένες σειρές), ο Ρέιμοντ Μάσεϊ τιμήθηκε με δυο αστέρια στη Λεωφόρο της Δόξας στο Χόλιγουντ.

Πέθανε στο Λος Άντζελες της Καλιφόρνιας, στις Ηνωμένες Πολιτείες Αμερικής.

## Εργογραφία

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ηθοποιοί κινηματογράφου
Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί θεάτρου
Ναχαγιέ Ούζιτσε

Το **Ναχαγιέ Ούζιτσκα ή Ούζιτσε** (*[[σερβικά]] : Ужичка нахија*) ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας που δημιουργήθηκε με την διοικητική διαίρεση του 1819 και διατηρήθηκε έως το 1833 όπου καταργήθηκε. 

Η περιοχή κατακτήθηκε από τους Οθωμανούς το 1459 όταν και καταλύθηκε το Δεσποτάτο της Σερβίας. Μέχρι τα τέλη του 15ου αιώνα ανήκε στο Καντιλούκ της Μπρέβνικ όταν και δημιουργήθηκε το Καντιλούκ του Ούζιτσε και το Ναχαγιέ του Ούζιτσε το οποίο διοικητικά ανήκε στο Σαντζάκι του Σμεντέρεβο και αυτό αρχικά στο Βιλαέτι της Ρούμελης έπειτα από το 1551 στο Βιλαέτι της Βούδα. Τον 14ο αιώνα η περιοχή αναφέρεται με 200 περίπου χωριά ενώ το 1572 ήταν περίπου 130. Από Οθωμανικό κατάλογο φαίνεται κύρια ασχολία των κατοίκων η γεωργία και στην αγορά της Βούδα πωλούνταν δέρματα ζώων από το ναχαγιέ. Σε οθωμανική απογραφή τον 16ο αιώνα είχε 200 χωριά περίπου 17.000 κατοίκους, 3.650 σπίτια χριστιανών, και 68 σπίτια μουσουλμάνων.

Το 1819 όταν το Πριγκιπάτο της Σερβίας αυτονομήθηκε το ναχαγιέ παρέμεινε διοικητική διαίρεση έως το 1833 με 2 Κνεζίνες και 120 χωριά. Έδρα του ήταν η πόλη Ούζιτσε, το 1809 διοικητής του ναχαγιέ ήταν ο Βασίλιγιε Τζόβιτς.

## Παραπομπές


Κατηγορία:Διοικητική διαίρεση του Πριγκιπάτου της Σερβίας
Ουζιτσε
Κατηγορία:Οθωμανική διοικητική διαίρεση της Σερβίας
Ναχαγιέ Βελιγραδίου

Το **Ναχαγιέ Βελιγραδίου** (*[[σερβικά]] : Београдска нахија*) ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας που δημιουργήθηκε με την διοικητική διαίρεση του 1819 και διατηρήθηκε έως το 1833 όπου καταργήθηκε. Έδρα του ήταν η πόλη του Βελιγραδίου.

Το ναχαγιέ στα πλαίσια της Οθωμανικής αυτοκρατορίας δημιουργήθηκε το 1521 και ανήκε στο Σαντζάκι του Σμεντέρεβο. Από το 1717 έως το 1739 το μεγαλύτερο μέρος του ναχαγιέ καταλήφθηκε  από την Αυστροουγγαρία. Το 1819 με την αυτονόμηση του Πριγκιπάτου της Σερβίας παρέμεινε διοικητική διαίρεση έως το 1834.

## Παραπομπές


Κατηγορία:Διοικητική διαίρεση του Πριγκιπάτου της Σερβίας
Βελιγραδιου
Κατηγορία:Οθωμανική διοικητική διαίρεση της Σερβίας
Κατηγορία:Ιστορία του Βελιγραδίου
Λιβυκές εκλογές Συντακτικής Συνέλευσης 2014

Οι **εκλογές για Συντακτική Συνέλευση** έγιναν στη Λιβύη στις 20 Φεβρουαρίου 2014. Οι υποψηφιότητες άρχισαν να υποβάλλονται στις 6 Οκτωβρίου 2013. Η συνέλευση θα αποτελείται από 20 μέλη από όλες τις 3 περιφέρειες της Λιβύης: Τριπολίτιδα, Κυρηναϊκή και Φεζάν. Οι εργασίες της επιτροπής ορίστηκαν να έχουν διάρκεια από το Μάρτιο του 2014 ως τον Ιούλιο του 2014. Η συνταγματική διακήρυξη υποβλήθηκε από το πρώην κυβερνών Εθνικό Μεταβατικό Συμβούλιο τον Αύγουστο του 2011 αποτελούσε την ένδειξη ότι το ίδιο το Κογκρέσο θα διόριζε την επιτροπή. Ωστόσο το Γενικό Εθνικό Κογκρέσο ψήφισε να διεξαχθούν εκλογές για την επιλογή των ατόμων για την συντακτική επιτροπή. Η συντακτική επιτροπή θα σχεδιάσει το σύνταγμα, το οποίο εν συνεχεία θα τεθεί σε δημοψήφισμα. Ως τις αρχές Ιανουαρίου 2014, 1.001.910 ψηφοφόροι είχαν υποβάλει αίτηση για τις εκλογές μέσω SMS.

## Εκλογικός νόμος
Το Κογκρέσο διόρισε μια τριμελή επιτροπή στις 13 Φεβρουαρίου 2013 για να σχεδιαστεί ο εκλογικός νόμος. Τα τρία μέλη της επιτροπής εκπροσωπούν τις 3 ιστορικές περιφέρειες της Λιβύης: Τριπολίτιδα, Κυρηναϊκή και Φεζάν και θα υποστηριχθεί από ένα συμβούλιο συμβούλων παίρνοντας έναν αντιπρόσωπο από καθεμιά εκ των 13 εκλογικών περιφερειών.

## Εκστρατεία
Στις εκλογές δεν πήραν μέρος Βέρβεροι και Τούμπου, παρότι 14 υποψήφιοι Τούμπου εγγράφηκαν για να κατέλθουν στις εκλογές ως υποψήφιοι.

Σε μερικές περιοχές χρειάστηκε να διεξαχθεί επαναληπτική ψηφοφορία στις 26 Φεβρουαρίου 2014 εξαιτίας των δυσκολιών την ημέρα της ψηφοφορίας.
## Αποτελέσματα
Στις 26 Φεβρουαρίου 2014 δημοσιοποιήθηκαν τα πρώτα αποτελέσματα από 10 περιφέρειες ανά τη Λιβύη, που σημαίνει ότι αποφασίστηκε η κατανομή 39 εδρών στη Συντακτική Συνέλευση. Τα αποτελέσματα για τις 47 από τις συνολικά 60 έδρες ανακοινώθηκαν στις 2 Μαρτίου 2014.

## Παραπομπές


2014 Συντακτικ εκλογες
Κατηγορία:Εκλογές του 2014
Λιβ και Μάντι

To **Λιβ και Μάντι** (*Liv and Maddie*) είναι μια αμερικάνικη κωμική σειρά που δημιουργήθηκε από τον Τζον Δ. Μπεκ και Ρον Χάρτ και παραγωγής It's a Laugh Productions για το Disney Channel. Η σειρά επικεντρώνεται στις ζωές των δύο έφηβων διδύμων Λιβ και Μάντι, που υποδύεται η Ντοβ Κάμερον.

Η Λιβ Ρούνι πάει στο Hollywood και όταν γυρίζει η ζωή όπως την ήξερε είχε αλλάξει.

## Ηθοποιοί
* Ντοβ Κάμερον ως Λιβ και Μάντι Ρούνι
* Τζόι Μπραγκ ως Τζόι Ρούνι
* Μπέντζαμιν Κινγκ ως Πιτ Ρούνι
* Τένζινγκ Νοργκάι Τέιλορ ως Πάρκερ Ρούνι
* Κάλι Ρότσα ως Κάρεν Ρούνι

Κατηγορία:Αμερικανικές τηλεοπτικές σειρές
Κατηγορία:Νεανικές σειρές

Κατηγορία:Κωμικές τηλεοπτικές σειρές
Κατηγορία:Τηλεοπτικές σειρές του Disney Channel
Ευπατορία

Η **Ευπατορία** (ουκρανικά: *Євпато́рія*, ρωσικά: *Евпато́рия*, κριμαϊκά: *Kezlev*) είναι πόλη της αυτόνομης Δημοκρατίας της Κριμαίας. Ειδικότερα η τέταρτη μεγαλύτερη πόλη της Κριμαίας μετά την Σεβαστούπολη, την Συμφερόπολη και το Κερτς. Η πόλη βρίσκεται στη δυτική ακτή της χερσονήσου της Κριμαίας, στις ακτές της Μαύρης θάλασσας και είναι σημαντικό λιμάνι και παραθεριστικό κέντρο. Ο πληθυσμός της αυξάνεται πάρα πολύ τους καλοκαιρινούς μήνες από τους παραθεριστές που την επισκέπτονται για αναψυχή. Οι κύριες βιομηχανίες περιλαμβάνουν την αλιεία, την μεταποίηση τροφίμων, την οινοποιία και την κατασκευή οικοδομικών υλικών, μηχανημάτων, επίπλων και τον τουρισμό. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Κριμαίας
Αβράμης Κέρκυρας

Ο **Αβράμης** είναι οικισμός της τοπικής κοινότητας Πέλεκα, της δημοτικής ενότητας (τέως δήμου) Παρελίων, του δήμου Κεντρικής Κέρκυρας και Διαποντίων Νήσων, της περιφερειακής ενότητας (τέως νομού) Κερκύρας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων.
## Γεωγραφία
Ο Αβράμης είναι οικισμός της δυτικοκεντρικής Κέρκυρας, κοντά στις ακτές του Ιονίου Πελάγους. Βρίσκεται δίπλα στον επαρχιακό δρόμο Πέλεκα-Αλεπούς και λίγο νοτιότερα του Πέλεκα, σε μέσο σταθμικό υψόμετρο 140. Απέχει περίπου 14 χλμ Δ. ΝΔ. της πόλης της Κέρκυρας.
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Πέλεκα της Κέρκυρας. Με το ΦΕΚ 244Α - 04/12/1997 αποσπάστηκε από την κοινότητα Πέλεκα και προσαρτήθηκε στον δήμο Παρελίων. Με το ΦΕΚ 87Α - 07/06/2010 αποσπάστηκε από τον δήμο Παρελίων και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Κεντρικής Κέρκυρας και Διαποντίων Νήσων.
## Αξιοθέατα
*Η εκτεταμένη παραλία «Κοντογιαλός» από τις γνωστότερες στην Κέρκυρα
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, εκδ. 2006
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Google Earth
*eetaa.gr

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Θεοδοσία (πόλη)

Η **Θεοδοσία** (ουκρανικά: *Феодо́сія*, ρωσικά: *Феодо́сия*, κριμαϊκά: *Kefe*, μεσαιωνική ονομασία **Καφφάς**) είναι πόλη της Αυτόνομης δημοκρατίας της Κριμαίας. Η πόλη βρίσκεται στη ανατολική ακτή της χερσονήσου της Κριμαίας, στις ακτές της Μαύρης θάλασσας και είναι λιμάνι και παραθεριστικό κέντρο. Η Θεοδοσία βρίσκεται 110 χιλιόμετρα ανατολικά της πρωτεύουσας της Κριμαίας, Συμφερόπολης και περίπου 99 χλμ. δυτικά του Κερτς. Διαθέτει παραλίες, ιαματικές πηγές, λασπόλουτρα και σανατόρια. Εκτός από τον τουρισμό, η οικονομία της στηρίζεται στη γεωργία και την αλιεία, καθώς και στις τοπικές βιομηχανίες ζυθοποιίας και κονσερβοποίησης.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Κριμαίας
Κατηγορία:Εδάφη της Βενετικής Δημοκρατίας
Κατηγορία:Αρχαίες ελληνικές αποικίες στη Μαύρη Θάλασσα
Αρσένι Γιάτσενιουκ

Ο **Αρσένι Γιατσενιούκ** (ουκρανικά: Арсеній Петрович Яценюк, *Arseniy Yatseniuk*), γεννημένος στις 22 Μαΐου 1974, στο Τσερνίβτσι) είναι Ουκρανός πολιτικός και οικονομολόγος. Διετέλεσε πρωθυπουργός της Ουκρανίας από τις 27 Φεβρουαρίου 2014 μετά την ανατροπή του Βίκτορ Γιανουκόβιτς,  έως τις 14 Απριλίου 2016. Γιάτσενιουκ υπηρέτησε ως υπουργός Οικονομίας από το 2005 ως το 2006 και εν συνεχεία ήταν υπουργός Εξωτερικών το 2007 και πρόεδρος της Verkhovna Rada (κοινοβούλιο) από το 2007 ως το 2008. Ο Γιατσενιούκ ήταν από τους ηγέτες του δεύτερου μεγαλύτερου κόμματος της Ουκρανίας Πανουκρανική Ένωση "Πατρίδα" και πρόεδρος της κοινοβουλευτικής ομάδας "Πατρίδα".

Στις 24 Ιουλίου 2014 η κυβέρνηση συνασπισμού κατέρρευσε και ο Γιάτσενιουκ ανακοίνωσε ότι παραιτείται πάραυτα από την πρωθυπουργία. Κατά την ανακοίνωση της παραίτησής του στο Κοινοβούλιο ο Γιάτσενιουκ υπαινίχθηκε ότι ο συνασπισμός κατέρρευσε εξαιτίας των πολιτικών, οι οποίοι δεν ήθελαν να εμπλακούν στις ενέργειες για περικοπές δαπανών και έθεσαν το "πολιτικό συμφέρον υπεράνω της τύχης της χώρας". Κάτι τέτοιο το χαρακτήρισε ο ίδιος "ηθικό έγκλημα".
Το Κοινοβούλιο της Ουκρανίας δεν έκανε δεκτή την παραίτηση του Γιάτσενιουκ στις 31 Ιουλίου, με ψήφους 109 κατά της παραίτησης και μόνο 16 υπέρ. Στις 14 Απριλίου 2016, ο Γιάτσενιουκ αντικαταστάθηκε από τον νέο πρωθυπουργό Βολοντίμιρ Γκρόισμαν.

## Πρώτα χρόνια και εκπαίδευση

Ο Γιατσενιούκ γεννήθηκε στις 22 Μαΐου του 1974, στο Τσερνίφτσι της Ουκρανικής ΕΣΣ. Ο πατέρας του, ο ιστορικός Πέτρο Ιβάνοβιτς Γιατσένουκ, ήταν καθηγητής στη Σχολή Ιστορίας στο Εθνικό Πανεπιστήμιο του Τσερνίβτσι και έκτοτε έγινε αναπληρωτής κοσμήτορας της σχολής ιστορίας του. Η μητέρα του Arseny, Maria Grigoriievna Yatsenyuk, ήταν από καιρό καθηγήτρια γαλλικών στα λύκεια της περιοχής και τώρα διδάσκει στο γαλλικό τμήμα ξένων γλωσσών στο πανεπιστήμιο Chernivtsi. Ο Γιατσενιούκ μιλάει ρωσικά και αγγλικά καθώς επίσης γνωρίζει και λίγα ρουμανικά.

### Γενεαλογικό δέντρο
Σύμφωνα με τον Γιάτσενιουκ, προέρχεται από οικογένεια ομογενών Ουκρανών και είναι μέλος της Ουκρανικής Ελληνικής Καθολικής Εκκλησίας. Είναι εν μέρει ρουμανικής καταγωγής καθώς ένας από τους προγόνους του ήταν πολίτης της Ρουμανίας από την περιοχή γύρω από το Τσερνίβτσι. Ορισμένες πηγές αναφέρουν ότι γεννήθηκε σε οικογένεια Ρουμάνων-Εβραίων-Ουκρανών.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Ουκρανίας
Κατηγορία:Υπουργοί οικονομικών της Ουκρανίας
Κατηγορία:Ουκρανοί πανεπιστημιακοί
Κατηγορία:Ουκρανοί οικονομολόγοι
Ναχαγιέ Κραγκουγιεβάτσκα

Το **Ναχαγιέ Κραγκουγιεβάτσκα** (*[[σερβικά]] : Крагујевачка нахија*) ήταν Ναχαγιέ - επαρχία της Οθωμανικής Αυτοκρατορίας.  και του Πριγκιπάτου της Σερβίας που δημιουργήθηκε με την διοικητική διαίρεση του 1819 και διατηρήθηκε έως το 1833 όπου καταργήθηκε. Έδρα του ήταν η πόλη Κραγκούγιεβατς όπου πήρε και το όνομα του.

Το ναχαγιέ στα πλαίσια της Οθωμανικής αυτοκρατορίας δημιουργήθηκε μετά την κατάκτηση του Δεσποτάτου της Σερβίας τον 15ο αιώνα. Το 1716 η Αυστροουγγαρία ξεκίνησε πόλεμο με του Οθωμανούς με το ναχαγιέ να γνωρίζει πολλές καταστροφές.

Το 1819 με την αυτονόμηση του Πριγκιπάτου της Σερβίας παρέμεινε διοικητική διαίρεση έως το 1834.

## Παραπομπές


Κατηγορία:Διοικητική διαίρεση του Πριγκιπάτου της Σερβίας
Κραγκουγιεβατσκα
Κατηγορία:Οθωμανική διοικητική διαίρεση της Σερβίας
Προμηθεύς Α-374 (πετρελαιοφόρο)

Το Πετρελαιοφόρο **Προμηθεύς Α-374** (πρώην *Marianne* του στόλου των Ναζί) ήταν ιταλικής κατασκευής πολεμικό πλοίο τύπου *GRS*, που κατατάχθηκε στο Ελληνικό Πολεμικό Ναυτικό μετά τη λήξη του Β΄ Παγκοσμίου Πολέμου ως λεία πολέμου.

## Ιστορία
Η ναυπήγησή του πλοίου έγινε κατ' εκτίμηση στα μέσα της δεκαετίας του '30 στην Ιταλία ως υδροφόρα τύπου *GRS* και πιθανότατα το σκάφος να ήταν ένα εκ των ναυπηγηθέντων στη Riva Trigoso «*G.R.S. 171*», «*G.R.S. 174*» και «*G.R.S. 176*» του Ιταλικού Πολεμικού Ναυτικού. Μετά το Σεπτέμβριο του 1943 είχε περιέλθει στο γερμανικό στόλο, όπου μετονομάστηκε «*Marianne*». Τον Οκτώβριο του 1944, όταν αποχώρησαν οι Γερμανοί από τον Πειραιά, ήταν ένα από τα πλοία τα οποία βύθισαν στο λιμάνι με σκοπό να παρεμποδίσουν την πλεύση των αντιπάλων πλοίων στο λιμάνι. Αργότερα το πλοίο ανελκύστηκε και επισκευάστηκε από την ελληνική κυβέρνηση, η οποία το παραχώρησε στον ελληνικό στόλο, όπου ενετάγη στις 23&nbsp;Ιουνίου 1945 υψώνοντας σε αυτό την ελληνική σημαία και μετονομάζοντάς το σε «*Προμηθεύς*». Το πλοίο στη συνέχεια πήρε τον διακριτικό αριθμό *Α-374* και άσκησε χρήση πετρελαιοφόρου. Χρησίμευσε για τον εφοδιασμό πλοίων και υπηρεσιών εντός των ναυστάθμων Σαλαμίνος και Κρήτης, μέχρι τον παροπλισμό του στις 12&nbsp;Ιουλίου 1998. Υπήρξε το τελευταίο πλοίο ως λεία του Β΄ Παγκοσμίου Πολέμου που υπηρέτησε στο Ελληνικό Πολεμικό Ναυτικό.

## Πλοία με το όνομα «''Προμηθεύς''»
Το πετρελαιοφόρο «*Προμηθεύς*» *Α-374* είναι το δεύτερo κατά σειρά από τα τρία πλοία συνολικά που φέρουν το όνομα αυτό. Το πρώτο πλοίο ήταν το επίσης πετρελαιοφόρο «*[[Προμηθεύς Ι (Πετρελαιοφόρο)|Προμηθεύς]]*» που εντάχθηκε στον ελληνικό στόλο το 1914 και βυθίσθηκε το 1941, ενώ το τελευταίο είναι το Συνοδό στόλου «*[[Προμηθεύς Α-374 (Συνοδό Στόλου)|Προμηθεύς]]*» *Α-374* που ενετάγη το 2003.

## Παραπομπές


## Βιβλιογραφία
* Αρχείο Υπηρεσίας Ιστορίας Ναυτικού.
* Νηολόγιο Πειραιώς.
* 

Κατηγορία:Ελληνικά πολεμικά πλοία του Β' Παγκοσμίου Πολέμου
Κατηγορία:Ελληνικά πετρελαιοφόρα
Σταύρος Θεοδωράκης

Ο **Σταύρος Θεοδωράκης** (Δραπανιάς Χανίων, 21 Φεβρουαρίου 1963) είναι Έλληνας δημοσιογράφος, τηλεοπτικός παρουσιαστής και πολιτικός, ιδρυτής του κόμματος «Το Ποτάμι», με το οποίο ήταν βουλευτής Α΄ Θεσσαλονίκης το διάστημα 2015-2019.

## Βιογραφία
### Τα πρώτα χρόνια και η δημοσιογραφία
Γεννήθηκε στον Δραπανιά το 1963 και μεγάλωσε στην Αγία Βαρβάρα. Σύμφωνα με τον ίδιο, ήταν «ένας μέτριος μαθητής που έκρυβε την εφημερίδα μέσα στα σχολικά τετράδια» και είχε κακούς δασκάλους, ενώ δούλευε και έκανε μεροκάματα σε χειρωνακτικές μικροδουλειές, όπως σε φορτηγά.

Ξεκίνησε να δημοσιογραφεί το 1984. Την περίοδο 1985-87 ασχολήθηκε με την εκπαίδευση των Ρομά. Έχει δουλέψει σε διάφορους ραδιοφωνικούς σταθμούς (902 Αριστερά, ΣΚΑΪ κ.ά.) και εφημερίδες (''Η Πρώτη'', *[[Μεσημβρινή]], [[Ελευθεροτυπία]], [[Το Βήμα]], [[Τα Νέα]]* κ.ά.). Το 2000 ξεκίνησε την παρουσίαση της εκπομπής «Πρωταγωνιστές» στη ΝΕΤ. Από το 2005 η εκπομπή συνεχιζόταν στον τηλεοπτικό σταθμό Mega. Είναι μέλος της ομάδας δημοσιογράφων που ίδρυσε τον ιστότοπο *[http://www.protagon.gr protagon.gr]* το 2009.

### Πολιτική
Τον Φεβρουάριο του 2014, ο Θεοδωράκης ανακοίνωσε ότι εγκαταλείπει τη δημοσιογραφία για να ιδρύσει το φιλοευρωπαϊκό κόμμα «Το Ποτάμι», παράταξη με ασαφές πολιτικό στίγμα. Σε προτάσεις που δημοσιεύτηκαν το 2015 από τον ίδιο συμπεριλαμβάνονταν η αντίθεση σε επιβολή νέων φόρων και οι αποκρατικοποιήσεις. Οι πρώτες εκλογές στις οποίες συμμετείχε το νέο κόμμα ήταν οι ευρωεκλογές του 2014, χωρίς ωστόσο ο ίδιος να θέτει υποψηφιότητα. «Το Ποτάμι» ήρθε πέμπτο σε ψήφους με ποσοστό 6,6%, εκλέγοντας έτσι 2 ευρωβουλευτές, κάτι που χαρακτηρίστηκε ως «πολιτικός άθλος» από τον αρχηγό του.

Στις εκλογές του Ιανουαρίου του 2015 «Το Ποτάμι» ήρθε τέταρτο σε ψήφους με ποσοστό 6,1% και κατέλαβε 17 έδρες στο Κοινοβούλιο, ενώ ο αρχηγός του επέλεξε την έδρα των Χανίων. «Το Ποτάμι» δεν συμμετείχε στην Κυβέρνηση Τσίπρα, λόγω της συμμετοχής των Ανεξάρτητων Ελλήνων σε αυτήν, καθώς θεωρεί τους ΑΝΕΛ ως «αντιευρωπαϊστές». Στο δημοψήφισμα τάχθηκε υπέρ του «Ναι». Στις επόμενες εκλογές, ο Σταύρος Θεοδωράκης επέλεξε την έδρα της Α΄ Θεσσαλονίκης, ενώ το κόμμα του ήρθε έκτο σε ψήφους με ποσοστό 4,09% και εξέλεξε 11 βουλευτές.

Έχει ασκήσει έντονη κριτική στην Κυβέρνηση Τσίπρα όσο αφορά τις προεκλογικές δεσμεύσεις και τους μετέπειτα χειρισμούς της.

## Συγγραφικό έργο
* «Εξομολογήσεις Πρωταγωνιστών» 
* «Οι άνθρωποί μου» 
* «Αυτό που ζούμε» 

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Το Ποτάμι
Κατηγορία:Δημοσιογράφοι στο ραδιόφωνο
Κατηγορία:Βουλευτές εκλεγμένοι με το Ποτάμι
Κατηγορία:Βουλευτές Χανίων
Κατηγορία:Έλληνες αρχηγοί κομμάτων
Κατηγορία:Βουλευτές Α΄ Θεσσαλονίκης
Πανγκιπούγι

Το **Πανγκιπούγι** (ισπανικά: *Panguipulli*) είναι πόλη και κοινότητα στην επαρχία Βαλδίβια, νότια Χιλή, διαχειρίζεται από το δήμο Πανγκιπούγι. Η πόλη είναι γνωστή για τη φυσική ομορφιά της και ονομάζεται "Πόλη των Ρόδων" (Ισπανικά: La Ciudad de las rosas). Το Πανγκιπούγι βρίσκεται στη δυτική άκρη της Λίμνης Πανγκιπούγι, και είναι σε έναν Λιθώνα στην κεντρική κοιλάδα της Χιλής. Το μεγαλύτερο μέρος της κοινότητας βρίσκεται στα βουνά των Άνδεων και τις κοιλάδες.

Οι πρώτοι καταγραμμένοι κάτοικοι του Πανγκιπούγι ήταν ιθαγενείς Μαπούτσες.

Δεν ήταν μέχρι το 1946 ότι η πόλη ιδρύθηκε επίσημα.

Ο δήμος χρησιμοποιεί τις κοντινές επτά λίμνες κυρίως στις τουριστικές προσφορές του. Μερικά κοντινά τουριστικά αξιοθέατα περιλαμβάνουν: οι ιαματικές πηγές, το ηφαίστειο Μότσο-Τσοσουένκο, και το Βιολογικό Καταφύγιο Ουίλο-Ουίλο.

## Εξωτερικοί σύνδεσμοι
* 
*  Δήμος του Πανγκιπούγι
*   Τουριστική ιστοσελίδα του Πανγκιπούγι 
* Δορυφορική εικόνα του Πανγκιπούγι
*Indicadores comunales de Panguipulli en la Biblioteca del Congreso Nacional de Chile Κοινοτικοί δείκτες του Πανγκιπούγι στη βιβλιοθήκη του Κογκρέσου της Χιλής   

Κατηγορία:Πόλεις της Χιλής
Κατηγορία:Κοινότητες της Χιλής
Ντζανκόι

Το **Ντζανκόι** (ουκρανικά και ρωσικά: *Джанкой*, γερμανικά: Dshankoj, κριμαϊκά: *Canköy*) είναι πόλη της Αυτόνομης δημοκρατίας της Κριμαίας στη νότια Ουκρανία. Η πόλη βρίσκεται περίπου 93 χιλιόμετρα βόρεια της πρωτεύουσας της Κριμαίας, Συμφερόπολης. Το κριμαϊκό ταταρικό όνομα της πόλης Canköy σημαίνει «νέο χωριό» από το Cani Köy (Cani δηλαδή "νέο" στη βόρεια διάλεκτο των Τατάρων της Κριμαίας και Köy το χωριό). Στην πόλη υπάρχουν διάφορα βιομηχανικά εργοστάσια, όπως αυτοκινήτων, σκυροδέματος, υφασμάτων, κρέατος και άλλων ειδών.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Κριμαίας
Σέρχι Κουνίτσιν

Ο **Σέρχι Κουνίτσιν** (Serhiy Kunitsyn ή Sergei Kunitsyn, ουκρανικά: Сергій Володимирович Куніцин, γενν. στις 27 Ιουλίου 1960) είναι Ουκρανός πολιτικός και βετεράνος του Πολέμου στο Αφγανιστάν.

## Σταδιοδρομία
Γεννήθηκε στην πόλη Μπεκντάς της Κασπίας, στη σοβιετική δημοκρατία του Τουρκμενιστάν, στην τότε Σοβιετική Ένωση. Το 1982 αποφοίτησε από την Τεχνολογικό Ινστιτούτο της Συμφερόπολης. Αφού εργάστηκε σε εργοστάσιο, υπηρέτησε για έναν και πλέον χρόνο τη στρατιωτική του θητεία στο Αφγανιστάν.

Έπειτα από το στρατό για μία μικρή περίοδο το 1985 εργάστηκε ως τεχνολόγος μηχανικός στην κατασκευή διώρυγας στην Κριμαία. Εν συνεχεία διορίστηκε εργολάβος μηχανικός στο εργοστάσιο οπλισμένου σκυροδέματος του Κρασνοπερεκόπσκ. Εκεί δούλεψε ως το 1989. Την περίοδο  1989-1990 ήταν σύμβουλος στο τμήμα ιδεολογίας στην επιτροπή του κομμουνιστικού Κόμματος της Ουκρανίας στην πόλη του Κρασνοπερεκόπσκ. Τον Μάρτιο του 1990 εξελέγη βουλευτής της Ουκρανίας και τον Απρίλιο του ίδιου χρόνου δήμαρχος του Κρασνοπερεκόπσκ υπηρετώντας ως το  1998. Κατά την ίδια περίοδο ήταν επικεφαλής του Κόμματος της Ένωσης, το οποίο υποστήριζε τη Δημοκρατία της Κριμαίας.

Το 1995-2001 ο Κουνίτσιν ήταν αρχηγός της κυβέρνησης στην πειραματική οικονομική ζώνη της Βόρειας Κριμαίας "Syvash". Διετέλεσε αρχηγός του υπουργικού συμβουλίου (πρωθυπουργός) της Κριμαίας από τις 27 Μαΐου 1998ως τις 24 Ιουλίου 2001 και από τον Απρίλιο του 2002 ως τον Απρίλιο του 2005. Από τον Ιούνιο του 2005 ως τον Απρίλιο του 2010 ήταν κυβερνήτης της πόλης Σεβαστοπόλ. Το 2008 έγινε μέλος του κόμματος Ενωμένου Κέντρου. Το 2012 επεναξελέγη στην Verkhovna Rada (το Κοινοβούλιο της Ουκρανίας) με το κόμμα UDAR.

## Παραπομπές


## Εξωτερικοί σύνδεσμοι
* ιστότοπος της Verkhovna Rada
* Opened Ukraine
* UDAR member refused the award

Κατηγορία:Δήμαρχοι Ουκρανικών πόλεων
Κατηγορία:Ουκρανοί βουλευτές
Ντέιβιντ Σκιου

Ο **Ντέιβιντ Σκιου** (αγγλικά *David Sque*, γενν. στις 26 Απριλίου 1944) είναι Βρετανός ζωγράφος και σχεδιαστής κόμικς.

Γεννήθηκε στο *Bournemouth* της νότιας ακτής του Ηνωμένου Βασιλείου και σπούδασε στο *Bournemouth Art College*, από όπου έλαβε το εθνικό του δίπλωμα *Καλών Τεχνών και Σχεδίου*.
## Εργογραφία
Στα τέλη της δεκαετίας του 60 (1966) πρωτοεμφανίσθηκε στο περιοδικό *Buster*, όπου σχεδίασε την αθλητικού περιεχομένου (αγώνες ταχύτητας) εικονογραφημένη σειρά *The Skids Kids*. Ακολούθησαν τα περιπετειώδη *Quest of the Firebird*, *The Phantom Viking* για το περιοδικό *Lion* (1966), *The Slogger from Down Under* (*Tiger*, 1967), *Custer* (*Tiger & Jag*, 1969), *Philip Driver* (1970), *Martin's Marvellous Mini* (1971), ενώ από τον Ιανουάριο του 1975, κατόπιν παρότρυνσης του εκδότη Μπάρι Τόμλινσον, ανέλαβε την εικονογράφηση της σειράς Roy of the Rovers στο *Tiger*, έως και τον Αύγουστο του 1986.

## Τεχνοτροπία
Αν και ο Σκιου δεν ήταν οπαδός του ποδοσφαίρου, εντούτοις πέτυχε να δημιουργήσει εξαιρετικά αληθοφανείς εικόνες και να είναι ένας από τους σημαντικότερους εικονογράφους της συγκεκριμένης σειράς . Τα επόμενα χρόνια επικεντρώθηκε περισσότερο στην καθαρά ζωγραφική τέχνη, δουλεύοντας παράλληλα τη σειρά *Scorer* στην εφημερίδα *The Mirror*.
Έχει δημιουργήσει πολλά έργα για λογαριασμό του *Royal National Lifeboat Institution*. Έζησε και εργάστηκε πολλά χρόνια στη Νότια Ισπανία, ενώ από το 2020 επέστρεψε στη Μεγάλη Βρετανία και ασχολείται με την εικονογράφηση των νέων ιστοριών του χαρακτήρα *Roy of the Rovers*, μετά την αναβίωση του ήρωα, από την εταιρεία Rebellion.

## Παραπομπές

 

Κατηγορία:Βρετανοί δημιουργοί κόμικς
Αχαϊκή Εταιρεία Μελετών

Η **Αχαϊκή Εταιρεία Μελετών** είναι ένα μορφωτικό σωματείο με έδρα την Πάτρα.

## Ιστορία
Ιδρύθηκε το 1945 στην Πάτρα από τον ιατρό Ανδρέα Σαμούρη ως **Αχαϊκή Εταιρεία**· Τα χρονικά διαστήματα 1947-1949 και 1963 εξέδωσε το *Δελτίον*· Διοργάνωσε τις πρώτες δεκαετίες ύπαρξής της σειρά διαλέξεων ιστορικού περιεχομένου· Το 1960, και υπό προεδρία του Κ. Παπασπυρόπουλου, μετονομάστηκε σε **Αχαϊκή Εταιρεία Μελετών**· Το 1973 διοργάνωσε το «Α' εν Πάτραις Συνέδριον Αχαϊκών Σπουδών».

## Σκοπός
Σκοπός της εταιρείας είναι η ανάδειξη της τοπικής ιστορίας της Αχαΐας. Διεξάγει ετήσιους επιστημονικούς διαγωνισμούς συνοδευόμενους από χρηματικά έπαθλα. Πολλά βιβλία τοπικής αχαϊκής ιστορίας των τελευταίων δεκαετιών συνοδεύτηκαν από επαίνους της εταιρείας.

## Παραπομπές


## Πηγές
* Κώστας Ν. Τριανταφύλλου, *Ιστορικόν λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Αχαϊκή Εταιρεία.

Κατηγορία:Επιστημονικές εταιρείες
Κατηγορία:Μορφωτικά Σωματεία
Κατηγορία:Σύλλογοι και σωματεία της Πάτρας
Κατηγορία:Ιστορία της Πάτρας
Κρασνοπερεκόπσκ

Το **Κρασνοπερεκόπσκ** (ουκρανικά: *Краснопереко́пськ*, ρωσικά: *Краснопереко́пск*, κριμαϊκά: *Krasnoperekopsk*) είναι πόλη της Αυτόνομης δημοκρατίας της Κριμαίας στη νότια Ουκρανία. Η πόλη βρίσκεται νότια του ισθμού του Περεκόπ, περίπου 124 χιλιόμετρα βόρεια της πρωτεύουσας της Κριμαίας, Συμφερόπολης. Η πόλη ιδρύθηκε το 1932 ως ένας βιομηχανικός οικισμός για το εργοστάσιο βρωμίου που βρίσκεται κοντά. Το 1936 ο οικισμός μετονομάστηκε σε Krasno-Prekopsk και αργότερα το 1964 σε απλά Κρασνοπερεκόπσκ. Ενώ το 1966 το Κρασνοπερεκόπσκ έλαβε το καθεστώς της πόλης.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Κριμαίας
Αλούστα

Η **Αλούστα** (ουκρανικά και ρωσικά: *Алу́шта*, κριμαϊκά: *Aluşta*) είναι πόλη της Αυτόνομης δημοκρατίας της Κριμαίας στη νότια Ουκρανία. Η πόλη βρίσκεται στις νότιες ακτές της χερσονήσου της Κριμαίας, στις ακτές της Μαύρης θάλασσας και είναι γνωστή για το βραχώδες έδαφος της, λόγω της εγγύτητάς της στα Κριμαϊκά Όρη. Ιδρύθηκε τον 6ο αιώνα μ.Χ. από τον αυτοκράτορα Ιουστινιανό με την ονομασία Άλουστον και σήμερα είναι σημαντικό παραθεριστικό κέντρο της Ουκρανίας. Υπάρχουν επίσης απομεινάρια βυζαντινού οχυρωματικού πύργου και ενός γενουάτικου φρουρίου του 15ου αιώνα. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Κριμαίας
Ναχαγιέ Σμεντεράβσκα

Το **Ναχαγιέ Σμεντεράβσκα ή Σμεντέρεβο** (*[[σερβικά]] : Смедеревска нахија*) ήταν Ναχαγιέ - επαρχία της Οθωμανικής Αυτοκρατορίας και του Πριγκιπάτου της Σερβίας που δημιουργήθηκε με την διοικητική διαίρεση του 1819 και διατηρήθηκε έως το 1833 όπου καταργήθηκε. Έδρα του ήταν η πόλη Σμεντέρεβο.

Το ναχαγιέ στα πλαίσια της Οθωμανικής αυτοκρατορίας δημιουργήθηκε το 1459 μετά την κατάληψη του Δεσποτάτου της Σερβίας και ανήκε στο Σαντζάκι του Σμεντέρεβο. Το 1819 με την αυτονόμηση του Πριγκιπάτου της Σερβίας παρέμεινε διοικητική διαίρεση έως το 1834.

## Παραπομπές


Κατηγορία:Διοικητική διαίρεση του Πριγκιπάτου της Σερβίας
Σμεντεραβσκα
Κατηγορία:Οθωμανική διοικητική διαίρεση της Σερβίας
Μαρίζα Τομέι

Η **Μαρίζα Τομέι** (αγγλικά: *Marisa Tomei*, 4 Δεκεμβρίου 1964) είναι Αμερικανίδα ηθοποιός του θεάτρου, του κινηματογράφου και της τηλεόρασης. Μετά την ενασχόλησή της στην τηλεοπτική σειρά *As The World Turns*, η Τομέι ήρθε στο προσκήνιο ως δευτερεύον μέλος του καστ στο spinoff της τηλεοπτικής σειράς ''Μπιλ Κόσμπι'', *A Different World* το 1987. Αφού εμφανίστηκε σε αρκετές ταινίες, κατάφερε να ξεχωρίσει το 1992 με την κωμωδία *Το ξαδελφάκι μου ο Βίνι* (My Cousin Vinny), για την οποία κέρδισε το Όσκαρ Β' Γυναικείου Ρόλου.

Έχει εμφανιστεί σε πολλές ταινίες τα τελευταία δεκαπέντε χρόνια. Οι πιο επιτυχημένες της είναι *Αυτό που θέλουν οι γυναίκες* (What Women Want, 2000), *Ασκήσεις ηρεμίας* (*Anger Management*, 2003) και *Οι χαρλεάδες* (*Wild Hogs*, 2007). Έλαβε θετικές κριτικές για την ερμηνεία της στις ταινίες *Χάρισέ μου τ' άστρα* (*Unhook the Stars*, 1996), *Αχούρια του Μπέβερλι Χιλς* (*Slums of Beverly Hills*, 1998) και *Πριν ο διάβολος καταλάβει οτι πέθανες* (*Before the Devil Knows You're Dead*, 2007) και έλαβε υποψηφιότητες για Όσκαρ για την ερμηνεία της στις ταινίες *[[Μυστικά της κρεβατοκάμαρας]]* (*In the Bedroom*, 2001) και *[[Ο παλαιστής]]* (*The Wrestler*, 2008).

## Φιλμογραφία

## Παραπομπές


## Εξωτερικοί σύνδεσμοι

* Μαρίζα Τομέι στο IMDb

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κάθριν Ζέτα-Τζόουνς

Η **Κάθριν Ζέτα-Τζόουνς** (*Catherine Zeta-Jones*, 25 Σεπτεμβρίου 1969) είναι Ουαλή ηθοποιός. Ξεκίνησε την καριέρα της στο θέατρο από μικρή ηλικία. Αφού πρωταγωνίστησε σε αρκετές βρετανικές και αμερικανικές τηλεταινίες και έπαιξε μικρούς ρόλους σε ταινίες, εμφανίστηκε στην τηλεοπτική σειρά *The Darling Buds of May* από το 1991 μέχρι το 1993. Ήρθε στο προσκήνιο με ρόλους σε χολιγουντιανές ταινίες όπως την περιπετειώδη ταινία *Η Μάσκα του Ζορό* (The Mask of Zorro, 1998) και το θρίλερ *Διπλή Παγίδα* (Entrapment, 1999). Ο ρόλος που την έκανε να ξεχωρίσει ήταν αυτός στο *[[Traffic (ταινία)|Traffic]]* (2000), για τον οποίο έλαβε την πρώτη της υποψηφιότητα για Χρυσή Σφαίρα.

Η Ζέτα-Τζόουνς αργότερα πρωταγωνίστησε ως Βίλμα Κέλι στην κινηματογραφική μεταφορά του μιούζικαλ *[[Σικάγο (ταινία)|Σικάγο]]* (Chicago, 2002), μια κριτική και εμπορική επιτυχία, για την οποία βραβεύτηκε με Όσκαρ Β' Γυναικείου Ρόλου, BAFTA, Screen Actors Guild Award και έλαβε υποψηφιότητα για Χρυσή Σφαίρα. Αργότερα εμφανίστηκε στη ρομαντική κωμωδία *Αβάσταχτη Γοητεία* (Intolerable Cruelty, 2003) και στην κωμωδία *[[Η συμμορία των δώδεκα]]* (Ocean's Twelve, 2004). Επίσης πρωταγωνίστησε στη συνέχεια της ταινίας του 1998 *Ο Θρύλος του Ζορό* (The Legend of Zorro, 2005), στο βιογραφικό ρομαντικό θρίλερ *Αψηφώντας το Θάνατο* (Death Defying Acts, 2008) και στο ψυχολογικό θρίλερ *[[Παρενέργειες (ταινία 2013)|Παρενέργειες]]* (Side Effects, 2013).

Το 2010 κέρδισε το Τόνυ Καλύτερης Ηθοποιού σε Μιούζικαλ για το ρόλο της ως Ντέζιρι στο *A Little Night Music*.

Είναι παντρεμένη με τον ηθοποιό Μάικλ Ντάγκλας από το 2000 και έχουν αποκτήσει δυο παιδια την Καρις και τον Ντουλιαν, ο Ντουλιαν γεννήθηκε στις 8 Αυγούστου του 2000 και η Καρις γεννήθηκε στις 20 Απριλίου 2003.

## Φιλμογραφία

## Παραπομπές


## Εξωτερικοί σύνδεσμοι

* Κάθριν Ζέτα-Τζόουνς στο IMDb

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με BAFTA B' Γυναικείου Ρόλου
Κατηγορία:Νικητές βραβείου Tony
Κατηγορία:Ουαλές ηθοποιοί κινηματογράφου
Κατηγορία:Ουαλές ηθοποιοί τηλεόρασης
Κατηγορία:Ουαλές ηθοποιοί μουσικού θεάτρου
Μο' Νικ

Η **Μο'Νικ** (*Monique Angela Hicks*, 11 Δεκεμβρίου 1967) είναι Αμερικανίδα ηθοποιός και κωμικός. Είναι περισσότερο γνωστή για το ρόλο της ως Νίκι Πάρκερ στη σειρά *The Parkers*. Έχει εμφανιστεί και σε ταινίες όπως *Phat Girlz* (2006) και *Καλωσόρισα κι... Αντίο!* (Welcome Home Roscoe Jenkins, 2008). Το 2009 έλαβε επαίνους από τους κριτικούς για το ρόλο της στο *[[Μονάκριβη]]* (Precious) και κέρδισε πολλά βραβεία όπως το Όσκαρ Β' Γυναικείου Ρόλου, τη Χρυσή Σφαίρα, το BAFTA και το Screen Actors Guild Award Β' Γυναικείου Ρόλου. Παρουσίασε την τηλεοπτική εκπομπή *The Mo'Nique Show*, ένα σόου αργά το βράδυ το οποίο έκανε πρεμιέρα το 2009 στο ΒΕΤ. Η εκπομπή κόπηκε το 2011.

## Παραπομπές


## Εξωτερικοί σύνδεσμοι

*  

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με BAFTA B' Γυναικείου Ρόλου
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Μελίσα Λίο

Η **Μελίσα Λίο** (αγγλικά: *Melissa Chessington Leo*, 14 Σεπτεμβρίου 1960) είναι Αμερικανίδα ηθοποιός. Αφού εμφανίστηκε σε αρκετές τηλεοπτικές σειρές και ταινίες τη δεκαετία του 1980, ξεχώρισε το 1993 ως ντετέκτιβ Κέι Χάουαρντ στην τηλεοπτική σειρά *Homicide: Life on the Street*, έναν ρόλο που υποδύθηκε από το 1993 μέχρι το 1997. Ο κινηματογραφικός ρόλος που την έκανε να ξεχωρίσει ήταν το 2003 στην ταινία *[[21 γραμμάρια]]* (21 Grams, 2003).

Αφού ακολούθησαν αρκετές ακόμα ταινίες, η Λίο έλαβε θετικές κριτικές και εθνική προσοχή το 2008 στην ταινία *Παγωμένο ποτάμι* (Frozen River) λαμβάνοντας υποψηφιότητα για Όσκαρ Α' Γυναικείου Ρόλου. Η Λίο έλαβε επίσης πολλά βραβεία για το ρόλο της στην ταινία *[[The Fighter]]* (2010), όπως τη Χρυσή Σφαίρα, το Screen Actors Guild Award και το Όσκαρ Β' Γυναικείου Ρόλου.

Η Λίο πρωταγωνιστεί ως βασικό μέλος του καστ στην τηλεοπτική σειρά *Treme* στο HBO.

## Φιλμογραφία

## Παραπομπές


## Εξωτερικοί σύνδεσμοι

*  

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Μορίς Φορ

Ο **Μορίς Φορ** (*Maurice Faure*, 2 Ιανουαρίου 1922 – 6 Μαρτίου 2014) ήταν Γάλλος αντιστασιακός και πολιτικός. Διετέλεσε υπουργός σε αρκετές κυβερνήσεις. Την περίοδο του θανάτου του ήταν το τελευταίο εν ζωή πρόσωπο που υπέγραψε τη Συνθήκη της Ρώμης, το 1957.

## Σταδιοδρομία
Γεννήθηκε στην πόλη Αζερά της Ντορντόν.

Υπηρέτησε ως βουλευτής του Κοινοβουλίου της Γαλλίας από το 1951 ως το 1983 και ως γερουσιαστής από το 1983 ως το 1988 στην περιφέρεια του Λοτ, ενώ ήταν επί 25 χρόνια δήμαρχος της Καόρ. Διορίστηκε στο Συνταγματικό Δικαστήριο από τον πρόεδρο  Φρανσουά Μιτεράν.

Ως γραμματέας του υπουργού Εξωτερικών της Γαλλίας, συνυπέγραψε τη συνθήκη με την οποία ιδρύθηκε η ΕΟΚ το 1957.

Το 1957 ο Φορ τιμήθηκε με το Μέγα Παράσημο της Τιμής για τις υπηρεσίες του προς την Αυστριακή Δημοκρατία.

Το 1958 έγινε ο νεότερος σε ηλικία υπουργός Εσωτερικών της Γαλλίας, στην κυβέρνηση του Σαρλ Ντε Γκωλ. Το 1981 υπηρέτησε και ως υπουργός Δικαιοσύνης και αργότερα ως υπουργός Υποδομών.

Ο Φορ πέθανε στην Καόρ, το Μάρτιο του 2014, σε ηλικία 92 ετών.

## Παραπομπές


## Εξωτερικοί σύνδεσμοι
* 

Κατηγορία:Γάλλοι πολιτικοί
Κατηγορία:Γάλλοι διπλωμάτες
Έλενα Μπόναμ Κάρτερ

Η **Έλενα Μπόναμ Κάρτερ** (αγγλικά: *Helena Bonham Carter*, 26 Μαΐου 1966) είναι Αγγλίδα ηθοποιός. Έκανε το υποκριτικό της ντεμπούτο στην τηλεταινία *A Pattern of Roses* και το κινηματογραφικό της ντεμπούτο στο *Lady Jane* (1986). Είναι γνωστή για τους ρόλους της στις ταινίες *[[Δωμάτιο με Θέα|Δωμάτιο με θέα]]* (*A Room with a View*, 1986), *[[Επιστροφή στο Χάουαρντς Εντ]] (Howards End, 1992)*, *Fight Club* (1999) και ως Μπελατρίξ Λεστρέιντζ στη σειρά ταινών *[[Χάρι Πότερ (σειρά ταινιών)|Χάρι Πότερ]]* (Harry Potter). Συχνά συνεργάζεται με τον σύντροφό της στη ζωή, τον σκηνοθέτη Τιμ Μπάρτον σε ταινίες όπως *[[Ο Πλανήτης των Πιθήκων (ταινία 2001)|Ο πλανήτης των πιθήκων]]* (*Planet of the Apes*, 2001), *[[Big Fish: Απίθανες Ιστορίες|Big Fish: Απίθανες ιστορίες]]* (*Big Fish*, 2003), *Η νεκρή νύφη* (*Corpse Bride*, 2005), *[[Ο Τσάρλι και το Εργοστάσιο Σοκολάτας (ταινία)|Ο Τσάρλι και το εργοστάσιο σοκολάτας]]* (*Charlie and the Chocolate Factory*, 2005), *Sweeney Todd: Ο φονικός κουρέας της οδού Φλιτ* (*Sweeney Todd: The Demon Barber of Fleet Street*, 2007), *[[Η Αλίκη στη Χώρα των Θαυμάτων (ταινία, 2010)|Η Αλίκη στη χώρα των θαυμάτων]]* (*Alice in Wonderland*, 2010) και *[[Dark Shadows (ταινία)|Dark Shadows]]* (2012) . Το 2012 εμφανίστηκε στις ταινίες *Μεγάλες προσδοκίες* (*Great Expectations*) και *[[Οι Άθλιοι (ταινία 2012)|Οι άθλιοι]]* (*Les Misérables*). Εμφανίζεται επίσης το 2015 στην ταινία *Σταχτοπούτα* (*Cinderella*).
μικρογραφία|384x384εσ|Στο 26ο Διεθνές Φεστιβάλ Κινηματογράφου της Σάντα Μπάρμπαρα (2011)
Έχει δύο υποψηφιότητες για Όσκαρ για τις ερμηνείες της στις ταινίες *Τα φτερά της αγάπης* (*The Wings of the Dove*, 1997) και *[[Ο λόγος του βασιλιά]]* (*The King's Speech*, 2010) και επτά υποψηφιότητες για Χρυσή Σφαίρα. Έχει βραβευτεί με Έμμυ Καλύτερης Ηθοποιού, με BAFTA και με Screen Actors Guild Award.

## Φιλμογραφία

## Παραπομπές


## Εξωτερικοί σύνδεσμοι

* Έλενα Μπόναμ Κάρτερ στο IMDb

Κατηγορία:Βραβευμένες με BAFTA B' Γυναικείου Ρόλου
Κατηγορία:Αγγλίδες ηθοποιοί φωνής
Κατηγορία:Αγγλίδες ηθοποιοί ραδιοφώνου
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου
Ρομπ Μάρσαλ

Ο **Ρόμπ Μάρσαλ** (αγγλικά: *Rob Marshall*), εννημένος σις 17 Οκτωβρίου 1960 είναι Αμερικανός σκηνοθέτης του θεάτρου και του κινηματογράφου και χορογράφος. Είναι έξι φορές υποψήφιος για Tony, μία φορά υποψήφιος για Όσκαρ και Χρυσή Σφαίρα και τέσσερις φορές νικητής για Emmy. Είναι περισσότερος διάσημος για τη δουλειά του στην ταινία *[[Σικάγο (ταινία)|Σικάγο]]* (Chicago, 2002), η οποία βραβεύτηκε με Όσκαρ Καλύτερης Ταινίας. Άλλες ταινίες που έχει σκηνοθέτησει είναι *Αναμνήσεις μιας Γκέισας* (Memoirs of a Geisha, 2005), *Εννέα* (Nine, 2009) και *[[Οι πειρατές της Καραϊβικής: Σε άγνωστα νερά]]* (Pirates of the Caribbean: On Stranger Tides, 2011).
## Παραπομπές


Κατηγορία:Αμερικανοί σκηνοθέτες